Risto Hemmi

Risto Hemmi (s. 1956 Kuopio) on suomalainen musiikkiteollisuuden vaikuttaja, Suomen suurimman äänitysstudion Finnvox Studiot Oy:n entinen pitkäaikainen toimitusjohtaja ja yksi Finnvoxin nykyisistä omistajista. Hemmi aloitti uransa Finnvox Studioilla vuonna 1979, ja on sittemmin työskennellyt siellä äänittäjänä, miksaajana, studiopäällikkönä ja vuosina 1993-2021 myös toimitusjohtajana – lisäksi kaikki Finnvoxin 13 studiota ovat hänen suunnittelemia.

Hemmin ensimmäinen merkittävää kaupallista suosiota herättänyt työ oli Pelle Miljoona Oy:n Moottoritie on kuuma -albumi (1980). Hemmi on äänittänyt ja miksannut yli 500 albumia, joista useat kymmenet ovat myyneet kultaa tai platinaa. Muun studiotyön lisäksi Hemmi on uransa aikana äänittänyt ja miksannut musiikin noin kolmeenkymmeneen elokuvaan, muun muassa Jalmari Helanderin ohjaamaan ja Samuel L. Jacksonin tähdittämään vuoden 2014 Big Game -elokuvaan.http://www.imdb.com/name/nm1627092/

Hemmi on uransa aikana tehnyt myös merkittävää pioneerityötä immersiivisen tilaäänen parissa, alkaen vuoden 1982 Arvottomat -elokuvan 4-kanavaisesta äänestä aina nykyaikaisiin Dolby Atmos tuotantoihin ja niiden johtavaksi asiantuntijaksi.

Hemmi syntyi Kuopiossa ja vietti lapsuutensa Rovaniemellä ja Kemissä. Lukioaikoinaan Kemissä Hemmi soitti kitaraa Fuggin Great -nimisessä yhtyeessä, joka toimi lämmittelybändinä mm. Hurriganes -yhtyeelle ja Rauli Badding Somerjoelle.http://yle.fi/uutiset/rock-kipina_loytyi_70-luvun_kemista__ja_vei_risto_hemmin_finnvoxin_studioguruksi/8586890 Hemmi valmistui diplomi-insinööriksi Helsingin Teknillisestä korkeakoulusta, ja vuodesta 2013 lähtien hän on työnsä ohella opettanut musiikkiteknologian maisterivaiheen kursseja Taideyliopiston Sibelius-Akatemiassa.

 Tunnustuksia 

 Vuonna 2013 Hemmille myönnettiin Musiikki & Media -tapahtumassa palkinto elämäntyöstään suomalaiselle musiikkiteollisuudelle.http://yle.fi/ylex/uutiset/yle_voittoisa_industry_awards_gaalassa__katso_kaikki_palkitut/3-7581698
 Vuonna 2015 Hemmi sai musiikintekijöiden etujärjestö Säveltäjät ja Sanoittajat Elvis ry:n Prix Elvis -palkinnon merkittävästä panoksestaan suomalaiselle musiikkialalle.http://www.elvisry.fi/ajankohtaista/musiikintekijoiden-prix-elvis-kunniamaininta-risto-hemmille-finnvox-studioilta 
 Vuonna 2026 Hemmille myönnettiin Vuoden Erikois-Emma -palkinto hänen pitkäaikaisesta ja keskeisestä roolistaan musiikkialan vaikuttajana sekä suomalaisen äänitealan kehityksen edistäjänä.

 Diskografia 

 Studioalbumit 
 The Album (2023)

 EP:t 
 Arctic Circle / Twilight Reflection (2023)

 Singlet 
 Grandpa's Karelian Lullaby (2024)

 Lähteet 

 Aiheesta muualla 

 Genelec Kinos - Risto Hemmi, äänen mestari
 Risto Hemmi on äänittänyt suomalaisen kevyen musiikin merkkipaalut
 50 vuoden kokemus vie Finnvox-studiot tulevaisuuteen
 The Sound Engineers Risto Hemmi -soittolista (Spotify / Apple Music)

Luokka:Suomalaiset musiikkivaikuttajat
Luokka:Vuonna 1956 syntyneet
Luokka:Elävät henkilöt